കോവിഡ്19: വീടുകളില് നിരീക്ഷണത്തിലാക്കുന്നവരുടെ എണ്ണം പരിമിതപ്പെടുത്തും കാസര്കോട്: ജില്ലയിലെ കോവിഡ്19 വ്യാപനം നിയന്ത്രിക്കാന് വീടുകളില് നിരീക്ഷണത്തിലാക്കുന്നവരുടെ എണ്ണം പരിമിതപ്പെടുത്താനും കോവിഡ് പോസീറ്റിവ് രോഗികളുടെ വിപുലമായ സമ്ബര്ക്കപട്ടിക തയ്യാറാക്കാനും ജില്ലാ ഭരണസംവിധാനത്തിന്റെ നിര്ദേശം. ജില്ലാ കളക്ടര് ഭണ്ഡാരി സ്വാഗത് രണ്വീര് ചന്ദിന്റെ അധ്യക്ഷതയില് ചേര്ന്ന ജില്ലയിലെ തദ്ദേശ സ്ഥാപന അധ്യക്ഷരുടെയും സെക്രട്ടറിമാരുടെയും മെഡിക്കല് ഓഫീസര്മാരുടെയും ഓണ്ലൈന് യോഗത്തില് നാഷണല് ഹെല്ത്ത് മിഷന് ജില്ലാ പ്രൊജക്ട് മാനേജര് ഡോ. എ.വി. രാമദാസാണ് കോവിഡ് പ്രതിരോധത്തിനുള്ള നിര്ദേശങ്ങള് അവതരിപ്പിച്ചത്. കോവിഡ് പോസിറ്റീവായി വീടുകളില് തന്നെ നിരീക്ഷണത്തില് കഴിയാന് താല്പര്യപ്പെടുന്നവര് മതിയായ സൗകര്യങ്ങളുണ്ടെങ്കിലേ വീട്ടില് നിരീക്ഷണത്തിലിരിക്കാവൂ.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പ്രത്യേക ശുചിമുറി ഉള്പ്പെടെ സൗകര്യങ്ങള് ഇല്ലെങ്കില് നിര്ബന്ധമായും ഡൊമിസിലറി കെയര് സെന്ററുകളിലേക്ക് മാറാന് തയ്യാറാകണം. നിലവില് എല്ലാ പഞ്ചായത്തുകളിലും ഡോമിസിലറി കെയര് സെന്ററുകള് സജ്ജമാണ്. വീടുകളില് നിന്ന് രോഗവ്യാപനം രൂക്ഷമാകുന്ന സാഹചര്യത്തിലാണ് ഈ നിര്ദേശം. രോഗ ലക്ഷണങ്ങളില്ലാത്തവരെയും ആരോഗ്യ പ്രശ്നങ്ങള് ഇല്ലാത്തവരെയുമാണ് ഡോമിസിലറി കെയര് സെന്ററിലേക്ക് മാറ്റുക. സാരമായ ആരോഗ്യ പ്രശ്നമുള്ള കോ വിഡ് ബാധിതരെ നിര്ബന്ധമായും സി.എഫ്.എല്.ടി.സികളിലേക്ക് മാറ്റണമെന്നും നിര്ദേശിച്ചു. കോവിഡ് പോസിറ്റീവ് ആകുന്നതിന് രണ്ട് ദിവസം മുമ്ബും തുടര്ന്നുള്ള മൂന്ന് ദിവസവും നേരിട്ട് സമ്ബര്ക്കത്തിലേര്പ്പെട്ടവരെ നിരീക്ഷണത്തിലാക്കും. ഇതിന്റെ വിവര ശേഖരണത്തിനൊപ്പം കൃത്യമായി വാര്ഡ്തല ജാഗ്രതാ സമിതികളുടെ നിരീക്ഷണവും ഏര്പ്പെടുത്തും. കണ്ടെയിന്മെന്റ് സോണ് കേന്ദ്രീകരിച്ച് ജാഗ്രതാ സമിതികളുടെ പ്രവര്ത്തനം ശക്തമാക്കണം. പഞ്ചായത്തുകളില് കോവിഡ് പോസിറ്റീവ് ആയ രോഗികള്ക്ക് പള്സ് ഓക്സി മീറ്ററുകള് ലഭ്യമാകുന്നുണ്ടെന്ന് ഉറപ്പ് വരുത്തണമെന്നും ആര്.ടി.പി.സി.ആര് പരിശോധന നടത്തിയാല് ഫലം വരും വരെ സമ്ബര്ക്കമില്ലാതെ നിരീക്ഷണത്തില് കഴിയണമെന്നും നിര്ദേശിച്ചു. വാര്ഡ് തല ജാഗ്രതാ സമിതി സൗകര്യങ്ങള് സംബന്ധിച്ച പരിശോധനകള് നടത്തി ക്വാറന്റീന് ഉറപ്പുവരുത്തണമെന്നും നിര്ദേശമുണ്ട്. കര്ണാടകയിലേക്ക് പോകാന് ആര്.ടി.പി.സി.ആര് ടെസ്റ്റ് നിര്ബന്ധമാക്കിയ സാഹചര്യത്തില് ഫലം ലഭ്യമാകുന്നതിലുണ്ടാകുന്ന കാലതാമസം ഒഴിവാക്കണമെന്ന് അതിര്ത്തി മേഖലയിലെ പഞ്ചായത്ത് പ്രസിഡന്റുമാര് ആവശ്യപ്പെട്ടു. ആര്ടിപിസിആര് ഫലം വരാന് നിലവില് അഞ്ച് ദിവസം വരെ വേണ്ടിവരുന്നുണ്ട്. വേഗത്തില് ഫലം ലഭ്യമാകുന്നതിന് ഉചിതമായ നടപടി സ്വീകരിക്കുമെന്ന് ജില്ലാ കളക്ടര് അറിയിച്ചു. കേന്ദ്ര സര്വ്വകലാശാല ലാബും സ്പൈസ് ഹെല്ത്തുമായി ചേര്ന്ന് നടപടി സ്വീകരിക്കുമെന്ന് ജില്ലാ ആരോഗ്യ വിഭാഗം ഉറപ്പു നല്കി. പഞ്ചായത്ത് ഡെപ്യൂട്ടി ഡയറക്ടര് ജയ്സണ് മാത്യു എന്നിവര് യോഗത്തില് സംബന്ധിച്ചു.The post കോവിഡ്19: വീടുകളില് നിരീക്ഷണത്തിലാക്കുന്നവരുടെ എണ്ണം പരിമിതപ്പെടുത്തും first appeared on MalayalamExpressOnline.